Rikunarita-ORG/Wikinium huggingface dataset:
# Singlas

45 aps/min. singlo vinilinė plokštelė
**Singlas** (muzikoje) – trumpas, vienos ar kelių atskirų dainų įrašas. Paprastai diske būna nuo 1 iki 4 dainų. Didesnio kiekio albumas vadinamas EP.
# Muzikos žanras

Regio muzikos atlikėjas Bob Marley.
**Muzikos žanras** (dar vadinamas **muzikos stiliumi**) – tipas ar kategorija, kuriai pagal tam tikrus kriterijus priskiriamas muzikos kūrinys. Žanrai gali būti tiek ir itin plačios muzikos kategorijos, kaip kad populiarioji muzika, vokalinė muzika, religinė muzika, liaudiška muzika, sekuliari muzika ir t. t., tiek ir smulkesnis skaidymas į roką, hiphopą, bliuzą, džiazą ir t. t. Pastarieji gali būti skaidomi į subžanrus, kaip kad roko atveju į sunkųjį roką ar pankroką ir pan. Žanrai naudojami kataloguojant muzikos įrašus bibliotekose, aprašant muziką leidiniuose, pateikiant įrašus muzikos parduotuvėse, muzikos gerbėjams išreiškiant savo tapatybę ir pan.

## Apibrėžimas

Paprastai sutariama, kad muzikos skirstymas į žanrus yra sudėtingas procesas, kuriam poveikį daro kultūrinė aplinka, istorinis kontekstas, muzikos industrija ir pan., todėl neįmanoma pateikti tikslaus kiekvieno muzikos žanro apibrėžimo ar tiksliai įvardyti kiekvieno muzikos kūrinio žanro. Nepaisant to, išskiriami keli bruožai, į kuriuos dažniausiai atsižvelgiama darant atskirtį tarp žanrų bei subžanrų:

1. Muzikos stilistiniai elementai, kurie seka tam tikras kompozicijos, instrumentų naudojimo bei atlikimo taisykles, lemiančias išskirtinį skambesį.
2. Su muzika nesusiję atributai: dainų tekstų tematika, sceninis įvaizdis, albumų viršelių stilistika, muzikos atlikėjų kilmė ir pan.
3. Ryšys su klausytojais, gerbėjų bendruomene, tam tikra visuomenėje susiformavusia subkultūra.
4. Padėtis muzikos industrijoje ar kitokioje institucinėje santvarkoje.

## Žanrų ir subžanrų pavyzdžiai

|  |  |  |  |
| --- | --- | --- | --- |
| * Klasikinė muzika
	+ Viduramžių muzika
	+ Renesanso muzika
	+ Baroko muzika
	+ Romantizmo muzika
 | * Rokas
	+ Sunkusis rokas
	+ Gotikinis rokas
	+ Pankrokas
	+ Lengvasis rokas
	+ Progresyvusis rokas
 | * Džiazas
	+ Jazz-funk
	+ Laisvasis džiazas
	+ Regtaimas
	+ Svingas
 | * Popmuzika
	+ Poprokas
	+ Baroque pop
	+ K-pop
	+ J-pop
 |

## Šaltiniai
# Įrašų kompanija

**Įrašų kompanija**, kitaip leidybinė kompanija, muzikos industrijoje užsiimanti muzikos ir vaizdo įrašų leidyba, jų prodiusavimu, reklamavimu, gamyba.

Įrašų kompanijos dažnai perima autorių turtines teises bei veikia autorių vardu.

## Prieštaringai vertinami įrašų kompanijų veiksmai

Pastaruoju metu techniškai tapo labai paprasta ir pigu padaryti bet kokio įrašo kopiją, tuo tarpu įrašų kompanijos parduoda įrašus santykinai brangiai. Dėl to ypač padaugėjo nelegalių įrašų. Tai skatina įrašų kompanijas imtis veiksmų prieš nelegalų kopijavimą. Tokie veiksmai dažnai vertinami prieštaringai, kadangi specialistas nesunkiai apeina bet kokį kopijavimo apribojimą. Kopijavimo apribojimai daugiau problemų sukuria legaliems įrašo pirkėjams.

Vikižodynas